google/wiki40b huggingface dataset:
उड़ानपट्टी

उड़ानपट्टी (RWY या रनवे) विमानक्षेत्र में एक भूमी की पट्टी होती है, जिस पर विमान उड़ान भर (टेक ऑफ) और अवतरण (लैंडिंग) कर सकते हैं। इसके अलावा अनेकों युद्धाभ्यास भी करते हैं। रनवे मानव निर्मित भी हो सकती है और प्राकृतिक भी। मानव निर्मित रनवे की सतह प्रायः अस्फाल्ट या कांक्रीट से या दोनो के मिश्रण से बनी होती है। प्राकृतिक रनवे की सतह घास, पक्की मिट्टी इत्यादि की हो सकती है।
डेट्राइट मेट्रोपॉलिटन वेन काउंटी विमानपत्तन

डेट्राइट मेट्रोपॉलिटन वेन काउंटी विमानपत्तन (Detroit Metropolitan Wayne County Airport) संयुक्त राज्य अमेरिका का एक बड़ा अंतर्राष्ट्रीय हवाई अड्डा है। यह डेट्राइट के उपनगर रोमुलस, मिशिगन में 7,072-एकड़ (11.050 वर्ग मील; 2,862 हे॰) क्षेत्र में स्थित है। इसे डेट्राइट मैट्रो एयरपोर्ट, मैट्रो एयरपोर्ट और सरलता से डीटीडब्ल्यू के नाम से भी जाना जाता है।
फ़ख़रुद्दीन अली अहमद

फ़ख़रुद्दीन अली अहमद (3 मई 1905 - 11 फरवरी 1977) भारत के पांचवे राष्ट्रपति थे। वे 24 अगस्त 1974 से लेकर 11 फरवरी 1977 तक राष्ट्रपति रहे.
फ़ख़रुद्दीन अहमद के दादा खालिलुद्दिन अली अहमद असम के कचारीघाट (गोलाघाट के पास) से थे। अहमद का जन्म 13 मई 1905 को दिल्ली में हुआ। उनके पिता कर्नल ज़लनूर अली थे। उनकी मां दिल्ली के लोहारी के नवाब की बेटी थीं।
अहमद को गोंडा जिल ले के सरकारी हाई-स्कूल और दिल्ली सरकारी हाई-स्कूल में शिक्षित किया गया। उच्च शिक्षा के लिए वे 1923 में इंग्लैंड गए, जहां उन्होंनें सेंट कैथरीन कॉलेज, कैम्ब्रिज में अध्ययन किया। 1928 में उन्होंने लाहौर उच्च न्यायालय में कानूनी अभ्यास आरंभ किया।
1925 में नेहरू से इंग्लैन्ड में मुलाकात के बाद वे भारतीय राष्ट्रीय कांग्रेस में शामिल हो गए। उन्होंने स्वतंत्रता आंदोलन में सक्रिय रूप से भाग लिया। 1974 में प्रधानमंत्री इन्दिरा गान्धी ने अहमद को राष्ट्रपति पद के लिए चुना और वे भारत के दूसरे मुस्लिम राष्ट्रपति बन गए। इन्दिरा गान्धी के कहने पर उन्होंने 1975 में अपने संवैधानिक अधिकार का इस्तेमाल किया और आंतरिक आपातकाल की घोषणा कर दी.
1977 में हृदयगति रुक जाने से अहमद का कार्यालय में निधन हो गया।
जन्म:मई 3 1905
मृत्यु:11 फरवरी 1977(उम्र:72)
केपलर-1647बी

परिचय

वैज्ञानिकों ने बृहस्पति की तरह दिखने वाले ग्रह केपलर-1647बी की खोज की है। दो सितारों की एक प्रणाली की परिक्रमा करता हुआ पाया गया जिसके कारण इसका अस्तित्व ब्रह्मांड में सबसे बड़ा हो सकता है।
ग्रह केपलर-1647बी, नक्षत्र सिग्नस में स्थित है जिसे नासा के गोडार्ड स्पेस फ्लाइट सेंटर और सैन डिएगो स्टेट यूनिवर्सिटी के खगोलविदों द्वारा खोजा गया।
खोजकर्ताओं के अनुसार केपलर-1647 लगभग 3700 प्रकाश वर्ष दूर है एवं यह 4.4 बिलियन वर्ष पुराना हो सकता है जो लगभग पृथ्वी के समान है।
राष्ट्रीय उष्ट्र अनुसंधान केन्द्र

राष्ट्रीय उष्ट्र अनुसंधान केन्द्र बीकानेर में है। यह भारतीय कृषि अनुसंधान परिषद (भाकृअनुप) का एक प्रमुख अनुसंधान केन्‍द्र है जो कि कृषि अनुसंधान एवं शिक्षा विभाग, कृषि मंत्रालय, भारत सरकार के अधीन एक स्‍वायत संस्‍था है।
शुक्रिया (2004 फ़िल्म)

संक्षेप

30 वर्ष पूर्व करम जिंदल अपनी विधवा माँ गायत्री और पत्नी संध्या के साथ लंदन में चला जाता है। गायत्री को कैंसर होता है। संध्या दो बच्चों अंजलि और सनम को जन्म देती है। इस दौरान करम एक अमीर आदमी बन जाता है। बाद में अंजलि आकाश नाम के एक लड़के से शादी कर लेती है और करम सनम के लिए लड़का देखता है। करम का 60वाँ जन्म दिन करीब होता है सभी उसकी तैयारी करते हैं। करम चाहता है की सनम की शादी उसके कार्यालय में काम करने वाले यश से हो जाये।
इसी दौरान करम के घर में एक लड़का रॉकी / रोहन वर्मा आता है। वह कुछ दिन के लिए उसके घर रहने आता है। सनम उसे पहले से जानते रहती है। वह अपनी माँ से रोहन से शादी की बात कहती है। लेकिन करम इसके खिलाफ हो जाते हैं। केवल करम ही यह जानते रहता है की रॉकी जैसा खुद को बोलता है वैसा नहीं है।
वाई वी चंद्रचूड़

व्यक्तिगत जीवन

चंद्रचूड़ नुतान मराठी विद्यालय हाई स्कूल, एल्फिंस्टन कॉलेज और आईएलएस लॉ कॉलेज, पुणे में शिक्षित थे।  न्यायमूर्ति वाई.वी. बॉम्बे अस्पताल में भर्ती होने के तुरंत बाद 14 जुलाई 2008 को चंद्रचूड़ की मृत्यु हो गई। वह अपनी पत्नी प्रभा, उनके बेटे धनञ्जय यशवंत चंद्रचूड़, 2022 भारत के सर्वोच्च न्यायालय के वर्तमान न्यायाधीश और उनकी बेटी निर्मला में भारत के मुख्य न्यायाधीश बनने के लिए उनकी पत्नी बन गए हैं। उनके पोते चिंतन चंद्रचूड़ एक कानूनी विद्वान और लेखक हैं।
ख़ेन्ती प्रांत

नाम का उच्चारण

'ख़ेन्ती' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
जामताड़ा

आकर्षण

यहां पर्वत विहार पार्क है। यह जामताड़ा रेलवे स्टेशन से 2.4 कि॰मी॰ की दूरी पर पर्वत विहार पार्क स्थित है। यह पार्क बहुत खूबसूरत है और बच्चों में विशेष रूप से लोकप्रिय है। पार्क की खूबसूरती बढ़ाने के लिए इसमें डायनासोर और चीते की मूर्तियां व झूले लगाए गए हैं जो बच्चों को बहुत पसंद आते है। पर्वत विहार पार्क स्थानीय निवासियों और पर्यटकों में समान रूप से लोकप्रिय है। पर्यटकों को यह पार्क बहुत पसंद आता है और वह इसके खूबसूरत दृश्यों को अपने कैमरों में कैद करके ले जाते हैं। इस पार्क में सूर्योदय और सूर्यास्त के नजारे देखने लायक होता हैं।
एशिया

भूगोल

एशिया पृथ्वी का सबसे बड़ा महाद्वीप है। इसमें पृथ्वी के कुल सतह क्षेत्र का 8.8% हिस्सा है, और सबसे समुद्र से जुड़ा भाग 62,800 किलोमीटर (39,022 मील) का है। यह पूर्व में प्रशांत महासागर, दक्षिण में हिन्द महासागर और उत्तर में आर्कटिक महासागर द्वारा घिरा है। एशिया को 48 देशों में विभाजित किया गया है, उनमें से तीन (रूस, कजाकिस्तान और तुर्की) का भाग यूरोप में भी है।

जलवायु

जलवायु के आधार पर संपूर्ण एशिया तीन प्रदेशों बांटा जाता है 
प्रथम मानसूनी एशिया ड्रेस एशिया में भारी वर्षा के तीन छेत्र में भारत से हिंदी चीनी एवं भारत से चीन दक्षिण में जलवायु व्याप्त है दीप समूह से जापान क्षेत्र एशिया में 90 परसेंट व्हाट्सएप विश्व का दिन है जापान था दक्षिण पूर्व एशिया के कुछ भागों में शीतकाल में वर्षा होती है इस संपूर्ण एशिया का सबसे अधिक वर्षा वाला इलाका भारत के मेघालय राज्य में खासी पहाड़ियों पर स्थित मासिनराम है इससे पूर्व चेरापूंजी नामक स्थान पर सबसे ज्यादा वर्षा दर्ज की जाती thi
शुष्क एशिया- मध्य तथा दक्षिण-पश्चिम एशिया मंगोलिया में शुष्क जलवायु पाई जाती है इन प्रदेशों की ओर बरसा 2.5 से 20 सैंटीमीटर तक होती है इन क्षेत्रों में वर्षा की अपेक्षा बस विकराल की प्रक्रिया अधिक होती है संपूर्ण एशिया का सबसे गर्म स्थान पाकिस्तान का जो को बाद रहा है जहां पर अधिकतम तापमान 57 डिग्री दर्ज किया गया है इन्हीं इलाकों में एशिया का प्रमुख मरुस्थल में पाए जाते हैं जैसे फर्स्ट अरब का मरुस्थल एशिया दक्षिण पश्चिमी एशिया में स्थित है जिसका क्षेत्रफल 2323 000 वर्ग किलोमीटर   का है
2  गोबी मरुस्थल मंगोलिया वाचीन क्षेत्र में स्थित है इसका क्षेत्रफल 13 00000 वर्ग किलोमीटर का है
3 अल खाली मरुस्थल पूरी नदी पर स्थित है देश का क्षेत्रफल 65000 0 वर्ग किलोमीटर का है
4  दस्त ए काबि मरुस्थल अहमद ईरान में स्थित देश का क्षेत्रफल भी 350000 वर्ग किलोमीटर का है
3  seat Asia एशिया में साइबेरिया की जलवायु सीट जलवायु है यहां का सबसे ठंडा स्थान बर्खोयांस्क है जहां का न्यूनतम तापमान -69 डिग्री दर्ज किया गया है इसलिए बर्खोयांस्क को पृथ्वी का  ध्रुव क्षेत्र कहा जाता है

अर्थव्यवस्था

एशिया की अर्थव्यवस्था यूरोप के बाद विश्व की, क्रय शक्ति के आधार पर, दूसरी सबसे बड़ी अर्थव्यवस्था है। एशिया की अर्थव्यवस्था के अन्तर्गत लगभग ४ अरब लोग आते हैं, जो विश्व जनसंख्या का 80% है। ये ४ अरब लोग एशिया के ४६ विभिन्न देशों में निवास करते है। छः अन्य देशों के कुछ भूभाग भी आंशिक रूप से एशिया में पड़ते हैं, लेकिन ये देश आर्थिक और राजनैतिक कारणों से अन्य क्षेत्रों में गिने जाते हैं। एशिया वर्तमान में विश्व का सबसे ते़ज़ी उन्नति करता हुआ क्षेत्र है और चीन इस समय एशिया की सबसे बड़ी और विश्व की दूसरी सबसे बड़ी अर्थव्यवस्था है जो कई पूर्वानुमानों के अनुसार अगले कुछ वर्षों में विश्व की भी सबसे बड़ी अर्थव्यवस्था होगी। एशिया की 5 सबसे बड़ी अर्थव्यवस्थाएं है 1.चीन 2.जापान
3 . दक्षिण कोरिया 4.भारत और सिंगापुर
5. इंडोनेशिया।
क़ज़ा

क़ज़ा (अरबी: قضاء‎, अंग्रेज़ी: Qadaa) या क़दा कुछ अरब देशों में द्वितीय स्तर के प्रशासनिक विभाग होते हैं जिनका दर्जा लगभग भारत के ज़िलों के बराबर होता है। उदाहरण के लिये इराक़ के प्रान्तों को क़ज़ाओं में बांटा जाता है। इसका नाम उसमानी साम्राजय के ज़माने में पड़ा था - क़ज़ा उस क्षेत्र को कहा जाता था जो किसी क़ाज़ी की निगरानी में रखा गया हो।

उच्चारण

'क़ज़ा' को अरबी लिपि में 'قضاء‎' लिखा जाता है जिसमें 'ض' का अक्षर (जो 'ज़ुआद' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस विभाग के नाम को - 'क़ज़ा' और 'क़दा' - दोनों उच्चारणों के साथ पाया जाता है।
परितारकीय चक्र

परितारकीय चक्र (Circumstellar disk) किसी तारे के इर्द-गिर्द परिक्रमा कर रहे धूल, गैस, शिशुग्रहों, क्षुद्रग्रहों व अन्य पदार्थों के बने चक्र को कहते हैं। इस चक्र का आकार टॉरस-नुमा, छल्ले-नुमा या रोटी-नुमा होता है। नवजात तारों में इस चक्र में अव्यवस्थित सामग्री होती है जिस से आगे चलकर शिशुग्रह आदि जन्म सकते हैं, जबकि कुछ उम्र वाले तारो में इस चक्र मे शिशुग्रह होते हैं जिनसे ग्रह बन सकते हैं।
जेम्स प्रेस्कॉट जूल

परिचय

इनका जन्म मैंचेस्टर के निकट सैल्फोर्ड में २४ दिसंबर, सन् १८१८ को हुआ था। अपने जीवनकाल में ये भौतिक राशियों के सही नाप संबंधी अनुसंधानों में निरंतर लगे रहे। सन् १८४० में जूल ने चालक में (विद्युत प्रतिरोध में) विद्युत धारा के प्रवाह से उत्पन्न होनेवाली ऊष्मा की मात्रा मालूम करने का नियम प्राप्त किया, जो जूल का नियम कहलाता है।
इसके बाद जूल ने ऊष्मागतिकी के प्रथम नियम का प्रतिपादन किया और चार विभिन्न रीतियों से उष्मा के यांत्रिक तुल्यांक का मान प्राप्त किया। इनमें घर्षण की विधि विशेष उल्लेखनीय है। ब्रिटिश ऐसोसिएशन ने इनको विद्युत् के उष्मीय प्रभाव द्वारा उष्मा के यांत्रिक तुल्यांक का मान प्राप्त करने का भार सौंपा था। जूल ने ऊष्मा की प्रकृति का अध्ययन किया तथा ऊष्मा और यांत्रिक कार्य के बीच संबंध की खोज की। इस खोज की परिणति अंतत: ऊर्जा के संरक्षण के सिद्धांत में हुई और ऊष्मागतिकी का पहला नियम प्रकाश में आया।
गैसों का गैसों के द्रवीकरण के क्षेत्र में भी आपने महत्वपूर्ण अनुसंधान किए। लार्ड केल्विन के सहयोग से आपने गैसों का यह नया गुण मालूम किया कि जब कोई गैस सूक्ष्मछिद्र में से होकर ऊँचे दबाव से नीचे दबाव की ओर बहती है तो उसके ताप में ह्रास होता है। इस गुण को जूल-टॉमसन प्रभाव कहते हैं। इसी प्रभाव के आधार पर किए गए प्रयोगों द्वारा ऑक्सीजन, हाइड्रोजन तथा हीलियम आदि गैसों को द्रव रूप में परिणत किया जा सका। जूल ने लार्ड केल्विन के साथ मिलकर तापमान का परम पैमाना विकसित किया था, मैग्नेटोस्ट्रिक्शन पर टिप्पणियां की थीं
उनके सम्मान में अंतर्राष्ट्रीय इकाई प्रणाली में ऊर्जा की इकाई का नाम 'जूल' रखा गया है।
रामेश्वर दयाल दुबे

रामेश्वर दयाल दुबे (२१ जून १९०८ - २४ जनवरी २०११) गांधीवादी चिन्तक, विचारक, राष्ट्रभाषा प्रचार समिति से आजीवन जुड़े हुए हिन्दी-सेवा के लिए समर्पित, समृद्ध बाल साहित्यकार थे।

जीवनी

२१ जून १९०८ को मैनपुरी (उ.प्र.) के हिन्दूपुर गांव में जन्मे श्री रामेश्वर दयाल दुबे हिन्दी में परास्नातक, उत्तमा (साहित्य रत्न) परीक्षा उत्तीर्ण कर राजर्षि पुरुषोत्तम दास टण्डन की प्रेरणा से १९३६ में वर्धा गये और वहां उन्होंने गांधी जी की अध्यक्षता में गठित हिन्दी प्रचार समिति से जुड़कर काका कालेलकर के संरक्षकत्व में पांच वर्ष तक कार्य किया। सन्‌ १९४२ में जब राष्ट्रभाषा प्रचार समिति का गठन हुआ तब उससे जुड़कर सहायक मन्त्री और परीक्षा मन्त्री के रूप में लगभग ४० वर्षों तक हिन्दीतर प्रदेशों में निरन्तर प्रवास करते हुए हिन्दी की अखण्ड सेवा की। हिन्दी की सेवा में अतुल्य योगदान के कारण श्री अयोध्या सिंह उपाध्याय 'हरिऔध', आचार्य रामचन्द्र शुक्ल, मैथिलीशरण गुप्त, मुंशी प्रेमचन्द, सूर्यकांत त्रिपाठी "निराला", सुमित्रानंदन पन्त, महादेवी वर्मा, रामधारी सिंह "दिनकर" सहित देश के तत्कालीन अनेक श्रेष्ठ साहित्यकारों से उनके निकट सम्बन्ध बने।

कृतियाँ

श्री दुबे ने सरल, बोधगम्य भाषाशैली में बाल साहित्य की रचना कर हिन्दी को राष्ट्रव्यापी एवं सर्वग्राह्य बनाने में विशेष योगदान दिया। बाल साहित्य में इनकी २० पुस्तकें प्रकाशित हुई हैं। इसके साथ ही लगभग इतनी ही कविता, कहानी, एकांकी एवं नाटक की कृतियां भी प्रकाश में आयी हैं। उनका हिन्दी गीत "भारत जननी-एक हृदय हो, एक राष्ट्रभाषा हिन्दी में कोटि-कोटि जनता की जय हो", करोड़ों हिन्दी प्रेमियों का कण्ठहार बना। हिन्दी के इतिहास में उनका नाम स्वर्णाक्षरों में लिखने के लिए यह अकेला गीत ही पर्याप्त है। उनके द्वारा रचित साहित्य पर लखनऊ, आगरा, कोल्हापुर, मैसूर और हैदराबाद विश्वविद्यालयों ने शोध कार्य कराकर ऋषि-ऋण से उऋण होने की दिशा में भी प्रयास किया गया है।
हिंदी विकास मंच

हिन्दी विकास मंच, नई दिल्ली, दिल्ली सरकार द्वारा पंजीकृत शैक्षिक एवं सामाजिक गैर-सरकारी न्यास है। विगत कुछ वर्षों से यह मंच हिन्दी के शिक्षण-प्रशिक्षण, राष्ट्रीय-अंतर्राष्ट्रीय स्तर पर हिंदी ओलंपियाड का आयोजन एवं हिंदी भाषा के बहु आयामी विकास की दिशा में कार्यरत है। इस अवधि में इन कार्यक्रमों को मिली अपार सफलता हमारा उत्साहवर्धन करने योग्य है। 
हिंदी भाषा के विशेषज्ञों, शिक्षाविदों एवं वरिष्ठ शिक्षकों द्वारा सुझावित बिंदुओं पर आधारित 'राष्ट्रीय हिंदी ओलंपियाड' स्कूली छात्रों को बहुविकल्पीय, मूल्यपरक और मानक हिंदी सीखने का माध्यम प्रदान करता है। राष्ट्रीय हिंदी ओलंपियाड हिंदी भाषा और साहित्य में छात्रों की सहभागिता बढ़ाकर उनके हिंदी ज्ञान का विकास व समुचित मूल्यांकन करता है। हिंदी के प्रति जागरूकता उत्पन्न कर भाषा में, सतत विकास के लिए प्रेरित करता है। राष्ट्रीय हिंदी ओलंपियाड वर्तमान पीढ़ी के छात्रों को प्रतियोगी परीक्षाओं और शिक्षण उपरांत भावी चुनौतियों का सफलतापूर्वक सामना करने के तैयार करता है।
प्रतिवर्ष आयोजित होने वाले 'राष्ट्रीय हिंदी ओलंपियाड' में आपके गौरवशाली विद्यालय की भागीदारी मंच के लिए हर्ष और गौरव का विषय है। इस प्रतियोगिता में कक्षा 1 से कक्षा 10 तक के छात्र भाग ले सकते हैं। अतः आपसे विनम्र निवेदन है कि इस प्रतियोगिता में अपने विद्यालय के छात्रों को सम्मिलित होने के लिए प्रेरित करें, जिससे राष्ट्रीय स्तर की प्रतियोगिता में भाग लेकर वे हिंदी भाषा में नए क्षितिज का स्पर्श करने में सक्षम बन सकेंगे।
हिंदी विकास मंच हिंदी के उन्नयन की दिशा में कार्य करने वाली एक संस्था है। हम सब जानते हैं कि हिंदी भाषा विश्व में तीसरी सर्वाधिक बोली जाने वाली भाषा है। भारतीय संविधान के अनुच्छेद 343 के अंतर्गत 14 सितम्बर, 1949 को हिंदी भाषा को भारत की राजभाषा घोषित किया गया है। अतः 14 सितम्बर प्रत्येक वर्ष हिंदी दिवस के रूप में मनाया जाता है। विडंबना है कि स्वतंत्रता के 70 वर्षों पश्चात भी हिंदी का अपेक्षित विकास नहीं हो पाया है। हिंदी जैसी प्रतिष्ठित और वैज्ञानिक भाषा को यथोचित सम्मान दिलाना समय की मांग है। अतएव हिंदी भाषा और साहित्य को रुचिकर बनाने, भारत की बोलियों, लोकप्रिय क्षेत्रीय भाषाओँ और अंतर्राष्ट्रीय भाषाओँ से समन्वय स्थापित करने तथा वैश्विक स्तर पर हिंदी भाषा को प्रतिष्ठित करने हेतु हिंदी विकास मंच की स्थापना की गयी है। मंच का प्रयास हिंदी भाषा को समृद्ध करना तो है ही, साथ ही राष्ट्रभाषा के रूप में इसके विकास की दिशा में कार्य करना भी है। भारत में साक्षरता वृद्धि के लिए शैक्षिक अभियान आयोजित कर साक्षरता बढ़ाने का प्रयास करना है। हिंदी विकास मंच सामुदायिक शिक्षा, समाज सेवा, स्वच्छता, स्वास्थ्य, अध्यात्म और पर्यावरण की देखभाल के लिए प्रिंट और इलेक्ट्रॉनिक मीडिया के प्रयोग से जन जागृति बढ़ाने की दिशा में सचेष्ट है।
पूँजीगत लाभ

पूंजीगत लाभ कर

पूंजीगत लाभ उस राशि को कहा जाता है जो परिसंपत्तियों के विक्रय से प्राप्त राशि में से परिसंपत्ति को क्रय करने के लिए व्यय की गई राशि को घटाने से प्राप्त होती है। पूंजीगत लाभ में वह राशि भी शामिल की जाती है जो पूंजीगत परिसंपत्तियों के ‘‘हस्तांतरण’’ (इसमें विक्रय और विनिमय भी शामिल है) से प्राप्त लाभ के रूप में होती है। इसे अल्पकालीन लाभ और दीर्घ कालीन लाभ में वर्गीकृत किया जाता है।
पूंजीगत लाभ कर अधिकांश अन्य कराधानों से इन मायने में अलग है कि यह एक स्वैच्छिक कर है। चूंकि कर का भुगतान केवल तभी किया जाता है जब परिसंपत्ति का विक्रय किया जाता है, अतः करदाता अपनी परिसंपत्तियों को बनाये रख कर वैधानिक रूप से कर से बच सकते हैं - यह एक अवधारणा है जिसे ‘‘लॉक-इन इफेक्ट‘‘ कहा जाता है। पूंजीगत परिसंपत्ति का दायरा, इसमें पुरातात्विक संग्रहों, तैलचित्रों, चित्रों, शिल्पों और कला की अन्य रचनाओं जैसी व्यक्तिगत वस्तुओं को समाविष्ट करके, बढाया जा रहा है। वर्तमान में व्यक्तिगत वस्तुओं के हस्तांतरण पर किसी प्रकार का पूंजीगत लाभ कर देय नहीं है, क्योंकि ये वस्तुएं पूंजीगत परिसंपत्तियों के दायरे में नहीं आती हैं। इस प्रावधान के दुरूपयोग को रोकने के लिए पूंजीगत परिसंपत्तियों की परिभाषा का विस्तार करके इसमें उन व्यक्तिगत वस्तुओं को भी शामिल किया जा रहा है, जैसे पुरातात्विक संग्रह, तैलचित्र, चित्र, शिल्प और कला की अन्य रचनाएँ। आज दिनांक को व्यक्तिगत वस्तुएं होने के बावजूद इन वस्तुओं के हस्तांतरण पर भी अब पूंजीगत लाभ उसी प्रकार लागू होगा जैसे वह आभूषणों पर लागू होता है।

अल्पकालीन और दीर्घकालीन पूंजीगत लाभ

हस्तांतरण से पूर्व 36 महीनों से कम (किसी कंपनी के अंश भाग, या भारत के किसी मान्यताप्राप्त शेयर बाजार में सूचीबद्ध कंपनी की अन्य प्रतिभूतियों या साझा कोषों के यूनिट्स के लिए 12 महीने) समय के लिए बनाये रखी गई पूंजीगत परिसंपत्ति के हस्तांतरण से अर्जित लाभ को अल्पकालीन कहा जाता है। इस अवधि से अधिक अवधि के लिए बनाये रखी गई पूंजीगत परिसंपत्ति के हस्तांतरण से अर्जित लाभ को दीर्घकालीन कहा जाता है। आयकर अधिनियम का अनुच्छेद 112 सूचीकरण के लाभ के साथ अभिकलित दीर्घकालीन पूंजीगत लाभ की 20 प्रतिशत दर का प्रावधान करता है, और सूचीकरण के लाभ के बिना अभिकलित (सूचीबद्ध प्रतिभूतियों या यूनिट्स के मामले में) दीर्घकालीन पूंजीगत लाभ की 10 प्रतिशत दर का प्रावधान करता है।
मनोहर यादव

मनोहर यादव का जन्म मध्य प्रदेश के देवास नगर मे १५ नवम्बर

१९८७ मे हुआ था
जैन धर्म में अहिंसा

जैन धर्म में अहिंसा एक मूलभूत सिद्धांत हैं जो अपनी नैतिकता और सिद्धांत की आधारशिला का गठन करता हैं। शब्द अहिंसा का अर्थ है हिंसा का अभाव, या अन्य जीवों को नुकसान पहुँचाने की इच्छा का अभाव। शाकाहार और जैनों की अन्य अहिंसक प्रथाएँ और अनुष्ठान अहिंसा के सिद्धांत से प्रवाहित होते हैं। अहिंसा की जैन अवधारणा अन्य दर्शन में पाई जानेवाली अहिंसा की अवधारणाओं से बहुत अलग हैं कि अवधारणा अहिंसा में पाया  है। आमतौर पर हिंसा को दूसरों को नुकसान पहुँचाने से जोड़ा जाता हैं। लेकिन जैन दर्शन के अनुसार, हिंसा का संदर्भ मुख्य रूप से स्वयं को आघात करने से हैं - अर्थात, वह व्यवहार जो आत्मा की अपनी क्षमता को मोक्ष  (जन्म और मृत्यु के चक्र से मुक्ति) प्राप्त करने से रोकता हैं। साथ ही, इसका मतलब दूसरों के प्रति हिंसा भी हैं, क्योंकि इस दूसरों को नुकसान पहुंचाने की प्रवृत्ति से अंततः स्वयं की आत्मा को ही हानि पहुँचती हैं। इसके अलावा, अहिंसा की अवधारणा का विस्तार जैनों ने न केवल मनुष्यों तक, बल्कि सभी जानवरों, पौधों, सूक्ष्म जीवों और सभी प्राणी जिनमे जीवन या जीवन की संभावना हो, तक करते हैं। प्रत्येक जीवन पवित्र है और हर किसी के पास अपनी अधिकतम क्षमता तक अभयपूर्वक जीने का अधिकार हैं।  जीवित प्राणियों को उन लोगों से भय नहीं रहता जिन्होंने अहिंसा का व्रत लिया हो। जैन धर्म के अनुसार, जीवन की सुरक्षा, जिसे "अभयदानम्" के रूप में भी जाना जाता हैं, सर्वोच्च दान हैं जो कोई व्यक्ति कर सकता हैं।
निक्की प्रधान

सफर

यह पहली बार भारत के लिए बैंकॉक में हो रहे एशिया कप 2011 में खेली थी, जिसमें यह रजत पदक जीती थी। लेकिन 2015 के शुरू में चोट लगने के कारण टीम से बाहर हो गई थी। इसके बाद 2016 में इनका ब्राजील में हो रहे ओलिम्पिक में चयन हुआ। यह भारत के लिए ओलिम्पिक में खेलने वाली झारखण्ड की पहली महिला हॉकी खिलाड़ी बनी।
पोपी द सेलर

पोपी द सेलर – यह एक प्रसिद्ध अमेरिकी चरित्र है जो पेशे से नाविक है यह पात्र पालक बहुत खाता है जिससे इसे अदभुत शक्ति मिल जाती है ओलीव इसकी प्रेमिका है जबकि ब्लूटो कहानी का प्रमुख खलनायक है
वन इंडिया

वन इंडिया (अंग्रेज़ी: Oneindia) बी॰जी॰ महेश द्वारा स्थापित और ग्रेनियम इन्फार्मेशन टेक्नोलॉजीज़ प्राइवेट लिमिटेड के स्वामित्व वाला भारतीय ऑनलाइन वेब प्रवेशद्वार है। इस जालस्थल पर सात भिन्न भाषाओं में समाचार, खेल, यात्रा, मनोरंजन, व्यापार, जीवन, विडियो और वर्गीकृत उपलब्ध करवाये जाते हैं।
मुल्तान ट्रेन हादसा

मुल्तान ट्रेन हादसा पाकिस्तान के पंजाब प्रांत में मुल्तान के पास कराची जाने वाली सवारी ट्रेन और एक मालगाड़ी की टक्कर हो जाने से 15 सितम्बर 2016 गुरुवार को कम से कम छह लोगों की मौत हो गई और 150 से ज्यादा घायल हो गए।
दक्षेस सचिवालय

दक्षिण एशियाई क्षेत्रीय सहयोग संगठन सचिवालय, नेपाल की राजधानी काठमांडू में स्थित एक कॉमप्लेक्स है। यह कॉम्प्लेक्स दक्षिण एशियाई क्षेत्रीय सहयोग संगठन (सार्क) के आधिकारिक मुख्यालय के रूप में कार्य करता है, जो कि मुख्य रूप से दक्षिण एशिया में स्थित आठ सदस्य देशों का एक आर्थिक और भू-राजनीतिक संघ है। मुख्यालय गतिविधियों के समन्वय व कार्यान्वयन पर नज़र रखता है और सेवा बैठकों के लिए तैयारी करता है। एसोसिएशन और इसके सदस्य, राज्यों के साथ ही अन्य क्षेत्रीय संगठनों के बीच संचार के एक चैनल के रूप में कार्य करते हैं।
याजपुर

याजपुर ओडिशा के तीन स्थल प्रख्यात हैं- भुवनेश्वर, याजपुर] तथा कोणार्क। पुराणों के अनुसार कालिका पुराण के अनुसार प्रथम पीठ 'औंड्र पीठ' है- "औंड्राख्यं प्रथमं पीठं द्वितीयं जाल शैलकम्।...औंड्रपीठं पश्चिमे तु तथैवोंड्रेश्वरी शिवाम्। कात्यायनीं जगन्नाथ मोड्रेशं च प्रपूजयेता॥"
यह औण्ड्रपीठ ही ओडिशा है तथा जगन्नाथ जी के प्रभु पुरुषोत्तम जगन्नाथ ही तंत्र चूड़ामणि के उल्लिखित भैरव (जगन्नाथ) हैं। याजपुर की विरजा देवी उत्कल की प्रधान देवी हैं जिनका वर्णन ब्रह्मपुराण में इस प्रकार मिलता है-
विरजे विरजा माता ब्रह्माणी संप्रतिष्ठिता। यस्याः संदर्शनात्मर्त्यः घुनात्या सप्तमं कुलम्॥
याजपुर को महत्त्वपूर्ण प्राचीन तीर्थस्थान माना जाता है। याजपुर मंदिर में द्विभुजी देवी विरजा तथा उनके वाहन सिंह की प्रतिमा है। कहते हैं, ब्रह्मा द्वारा यहाँ किए गए यज्ञ-कुण्ड से देवी का प्राकट्य हुआ। यह मंदिर वैतरणी नदी घाट से लगभग 2 किलोमीटर दूर प्राचीन गरुड़स्तंभ के पास है। यहाँ पर श्राद्ध-तर्पण आदि का विशेष महत्त्व है। इसे नाभि गयाक्षेत्र, चक्रक्षेत्र आदि भी कहते हैं।

ऐतिहासिकता

संपूर्ण ओडिशा (तत्कालीन उत्कल) भगवती का नाभि क्षेत्र कहा जाता है। उत्कल किसी नगर या गाँव का नहीं वरन् एक देश या राज्य का नाम है, जो विरजा क्षेत्र है- "वर्षाणां भारतं श्रेष्ठं देशानामुत्कलः स्मृतः। उत्कलेन समोदेशो देशों नाऽस्ति महीतले॥" 'विरजा' शब्द को 'क्षेत्र' शब्द के विशेषण के रूप में लेने पर समग्र उत्कल ही 'मलविमुक्त' है, जहाँ की आराध्या 'विमला' हैं तथा भैरव 'जगन्नाथ पुरुषोत्तम'। कुब्जिकातंत्र, ज्ञानार्णव तंत्रादि में भी इनका उल्लेख है तथा महाभारत के वनपर्व[6] में पाण्डवों के वनवास के दौरान वैतरणी स्थित विरजा देवी तीर्थ का उल्लेख है।
२६८५ ईसा पूर्व

२६८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डिबेंचर

क़ानून में, डिबेंचर एक दस्तावेज है जो ऋण सृजित करता है या उसे स्वीकार करता है। 
कार्पोरेट वित्त में यह शब्द, पैसे उधार लेने के लिए बड़ी कंपनियों द्वारा प्रयुक्त मध्यम से दीर्घावधि ऋण लिखत के लिए इस्तेमाल होता है। कुछ देशों में इस शब्द को बांड, ऋण स्टॉक या नोट के लिए अंतर्बदल तौर पर उपयोग किया जाता है।
आम तौर पर डिबेंचर, डिबेंचर-धारक द्वारा स्वतंत्र रूप से हस्तांतरणीय हैं। डिबेंचर-धारकों को कोई वोटिंग अधिकार नहीं होता और उनको प्रदत्त ब्याज, कंपनी की वित्तीय विवरणियों में लाभ के प्रति प्रभार होता है।
संयुक्त राज्य अमेरिका में, डिबेंचर विशेष रूप से एक बेजमानती कॉर्पोरेट बांड को निर्दिष्ट करता है; अर्थात्, एक बांड, जहां बांड की परिपक्वता पर मूलधन को लौटाने की गारंटी के लिए निश्चित आय या संपत्ति का अंश या उपकरण मौजूद नहीं है। अमेरिका में ऋण स्टॉक या बांड के लिए जहां जमानत उपलब्ध कराई जाती है, उन्हें 'बंधक बांड' कहा जाता है। 
लेकिन, यूनाइटेड किंगडम में आम तौर पर डिबेंचर जमानती होते हैं। 
एशिया में, यदि भूमि पर प्रभार द्वारा चुकौती रक्षित हो, तो ऋण दस्तावेज को बंधक कहा जाता है; जहां चुकौती, कंपनी की अन्य आस्तियों पर प्रभार द्वारा रक्षित होती है, दस्तावेज को डिबेंचर कहा जाता है; और जहां कोई जमानत शामिल ना हो, दस्तावेज को नोट या 'ग़ैर जमानती जमा नोट' कहा जाता है।
एक अमेरिकी निगम को तब फ़ायदा पहुंचता है, जब वह डिबेंचर (जमानती कॉर्पोरेट बांड जारी करने के बजाय) जारी करता है, क्योंकि इस वजह से कंपनी को परिपक्वता पर मूलधन चुकौती में उसके द्वारा चूक के प्रति गारंटी देने के लिए किसी परिसंपत्ति या आय को अलग रखने की आवश्यकता नहीं होगी.इसलिए, डिबेंचर जारी करने वाले निगम द्वारा अन्यथा एक अलग खाते में धारित की जाने वाली उन परिसंपत्तियों या निधि का इस्तेमाल, अन्य वित्तीय गतिविधियों के लिए किया जा सकता है।
तज़किरा

तज़किरा (फ़ारसी: تذکره‎) भारतीय उपमहाद्वीप, ईरान और मध्य एशिया की बहुत-सी भाषाओँ में (जैसे कि उर्दू, फ़ारसी, उज़बेकी, पंजाबी) के साहित्य में किसी लेखक कि जीवनी को दर्शाने वाले उसकी कृतियों के एक संग्रह (यानि कुसुमावली) को कहते हैं। तज़किरे अधिकतर कवियों-शायरों के बनाए जाते हैं, हालांकि गद्य-लेखक का भी तज़किरा बनाना संभव है। कभी-कभी किसी व्यक्ति कि जीवनी या जीवन-सम्बन्धी कहानियों को भी 'तज़किरा' कह दिया जाता है। वैसे तो महत्वपूर्ण शायरों और अन्य व्यक्तियों पर हज़ारों तज़किरे लिखे जा चुके हैं लेकिन समीक्षकों ने आलोचना की है कि इनमें से बहुत से ऊट-पटांग ढंग से भी लिखे गए हैं जिनमें बिना तथ्य की अफ़वाहें शामिल हैं और कभी-कभी किसी और शायर के शेर ग़लती से शामिल कर लिए गए हैं।
माया सभ्यता

अमेरिका की प्राचीन माया सभ्यता ग्वाटेमाला, मैक्सिको, होंडुरास तथा यूकाटन प्रायद्वीप में स्थापित थी।
माया सभ्यता मैक्सिको की एक महत्वपूर्ण सभ्यता थी। इस सभ्यता का आरम्भ 1500 ई० पू० में हुआ। यह सभ्यता 300 ई० से 900 ई० के दौरान अपनी उन्नति के शिखर पर पहुंची इस सभ्यता के महत्वपूर्ण केन्द्र मैक्सिको, ग्वाटेमाला, होंडुरास एवं अल - सैल्वाड़ोर में थे। यद्यपि माया सभ्यता का अंत 16 वी शताब्दी में हुआ किन्तु इसका पतन 11 वी शताब्दी से आरम्भ हो गया था।

माया शासन व्यवस्था

माया सभ्यता की शासन व्यवस्था के सम्बन्ध में हमें कोई विशेष जानकारी प्राप्त नहीं है। माया शासक सामान्यतः पुरुष हुआ करते थे। कभी - कभी रानियां भी शासन करती थी। राजा का पद पैतृक था। उसकी मृत्यु के पश्चात उसका बड़ा बेटा सिंहासन पर बैठता था। राजा का बहादुर होना अनिवार्य था। एक बहादुर राजा ही साम्राज्य का विस्तार एवं उनकी सुरक्षा कर सकता था। राजा के सिंहासन पर बैठते समय देवताओं को प्रसन्न करने के उद्देश्य से मानव बलि दी जाती थी। राजा अभिजात वर्ग एवं पुरोहितों की सहायता से शासन चलाता था। राजा भव्य महलों में रहता था। उसकी सेवा में बड़ी संख्या में लोग दास एवं दासियां होते थे।

माया कला

माया संस्कृति प्राचिन हे